|  |
| --- |
| **KAMBJA VALLAVALITSUS** |
| Lp Tanel Mõts  Lp Aare Toon  Lp Karis Hindriksoo-Pitsi  Lp Kärt Hindriksoo  Lp Meelis Kanep  Lp Elin Kroon  Lp Tiit Kroon  Lp Vello Einaru  Lp Artur Mõts  Lp Evi Eilsen  Lp Aili Prangel  Transpordiamet | 20.12.2024 nr 6-1/160-13 |
| Detailplaneeringu vastuvõtmisest ja avalikule väljapanekule suunamisest teavitamine |  |

Kambja Vallavalitsus võttis 19.12.2024 korraldusega nr 744 vastu ja suunas avalikule väljapanekule Sipe külas asuva Kasesaare maaüksuse (kü tunnus28204:004:0229) osaala detailplaneeringu.

Planeeringu algatamise eesmärk on kaaluda 100% maatulundusmaa sihtotstarbega Kasesaare maaüksuse jagamist ja muutmist elamumaa sihtotstarbega krundiks ning ehitusõiguse määramist üksikelamu ja abihoonete projekteerimiseks ja ehitamiseks. Planeeringuga lahendatakse ka juurdepääsud, tehnovõrkudega varustatus, haljastus ja heakord.

Planeeringuala suurus on u 1 ha.

Kehtiva Kambja valla üldplaneeringu kohaselt endise Kambja valla territooriumil asub Kasesaare maaüksuse detailplaneeringus käsitletav osaala n-ö valgel alal ja vähesel määral jääb planeeringuala idapoolne äär väärtusliku põllumaa juhtfunktsiooniga määratud alale. Seega on koostamisel olev detailplaneering kehtiva üldplaneeringu kohane.

Koostatud planeeringulahenduse kohaselt moodustatakse planeeringualal maaüksuse osast üks krunt. Moodustatava krundi sihtotstarve muudetakse 100% maatulundusmaast elamumaaks. Krundile on kavandatud ehitusõigus ühe üksikelamu ja kuni 3 abihoone püstitamiseks. Hoonete suurim lubatud ehitisalune pind krundil on kuni 400 m2, abihooned ei tohi olla suuremad kui elamu. Maksimaalne kõrgus põhihoonel kuni 8,5 m ning abihoonel kuni 6 m. Samuti on planeeringuga antud lahendus tehnovõrkudega varustatusele, juurdepääsudele, parkimislahendusele, haljastusele, heakorrale ja määratud tingimused detailplaneeringu elluviimiseks.

Detailplaneering on kooskõlastatud Päästeameti ning Transpordiametiga.

Planeerimisseaduse § 133 alusel esitati detailplaneeringu lahendus ametiasutustele kooskõlastamiseks ning isikutele (sh piirinaabrid) arvamuse andmiseks, kelle huve võib detailplaneering puudutada. Arvamuse andmiseks määrati tähtaeg 11.12.2024. Arvamuse andmise perioodil ei esitatud planeeringulahenduse osas seisukohti.

Detailplaneeringu avalik väljapanek toimub ajavahemikul **13.01.2025 kuni 27.01.2025** Kambja Vallavalitsuse teenuskeskuses (Kesk tn 2, Kambja alevik) ning Kambja valla veebilehel [www.kambja.ee](http://www.kambja.ee).

Lugupidamisega

/allkirjastatud digitaalselt/

Kätlin Umal-Järvesaar

planeerimisspetsialist

53876433

[katlin.umal@kambja.ee](mailto:katlin.umal@kambja.ee)